**КОНКУРСНА СЕСИЯ НА ПРОГРАМА МЛАДЕЖКИ ДЕЙНОСТИ НА ОБЩИНА ГАБРОВО 2020 г.**

**ОБЯВЛЕНИЕ**

Община Габрово открива процедура за ПЪРВА КОНКУРСНА СЕСИЯ ЗА 2020Г.: ГАБРОВО НА МЛАДИТЕ по Програма „Младежки дейности“, финансирана от бюджета на Община Габрово.

Процедурата се провежда съгласно Правилник за финансиране на проекти по Програма Младежки дейности, приет с Решение № 89 от 24.04.2014 г. на Общински съвет – Габрово и Заповед №1593/31.07.2020 г. на Кмета на община Габрово за определяне на приоритети и началната и крайна дата за подаване на проектни предложения.

Основна цел на Програма „Младежки дейности“ на Община Габрово е да подкрепя и стимулира младежката инициативност и лидерство, търсене на оригинални и новаторски подходи, креативност и иновативни решения при реализиране на проекти в сферата на младежките дейности, за развитие на младежкия сектор и в интерес на гражданите на община Габрово.

Целевата група са младежи на възраст от 15 до 29 г., които активно участват в подготовката и изпълнението на дейностите.

1. **СЪДЪРЖАТЕЛЕН ОБХВАТ**

В рамките на настоящата сесия ще бъдат подкрепени проекти, които осигуряват възможност на младите хора, чрез творчески идеи, подходи и иновации, да осъществят инициативи и дейности за реализиране на един или повече от елементите в следните приоритети:

1. **РЕАЛИЗИРАНИ В ГАБРОВО**

Проектните предложения следва да популяризират съвременно Габрово като добро място за развитие на предприемачество и с възможности за личностно и професионално израстване, да развиват в младежите предприемаческа мотивираност и мироглед и умения за успешна реализация.

1. **АКТИВНИ В ГАБРОВО**

Проектните предложения следва да предлагат различни възможности на младите хора за активности в свободното им време - в областта на доброволчеството, социалната ангажираност, спорта и др. Ще се подкрепят и дейности, които насърчават здравословния начин на живот и активното участие в решаване на важни за младежката общност и гражданското общество проблеми.

1. **ДИГИТАЛНИ В ГАБРОВО**

Проектните предложения следва да предлагат дигитални решения на важни за Габрово приоритети като доброволчество, спорт, здравословен начин на живот, социални инициативи и др. Кандидатите могат да представят решения под формата на мобилни приложения, платформи и web базирани приложения, които да имат за цел насърчаването на младите хора за активно участие в обществения живот на Габрово.

**II. ФИНАНСИРАНЕ**

От бюджета на Община Габрово за 2020 г. за реализиране на Програма Младежки дейности са осигурени финансови средства в размер на до 30 000 лв.

Предвидените средства по съответните приоритети и съответната максимална сума, които могат да бъдат отпуснати на един проект в тази конкурсна сесия на Програма Младежки дейности, са следните:

* по ПРИОРИТЕТ 1: **Реализирани в Габрово** - обща прогнозна сума за приоритета: 12 000 (дванадесет хиляди) лв. Максимална сума, която може да бъде отпусната на едно проектно предложение - до 4 000 (четири хиляди) лв.;
* по ПРИОРИТЕТ 2: **Активни в Габрово** - обща прогнозна сума за приоритета: 12 000 (дванадесет хиляди) лв. Максимална сума, която може да бъде отпусната на едно проектно предложение - до 4 000 (четири хиляди) лв.;
* по ПРИОРИТЕТ 3: **Дигитални в Габрово -** обща прогнозна сума за приоритета: 6 000 (шест хиляди) лв. Максимална сума, която може да бъде отпусната на едно проектно предложение - до 3 000 (три хиляди) лв.

Програмата финансира до 100% от общата стойност на проектно предложение, но не повече от по-горе посочената максимална сума за финансиране на едно проектно предложение.

Дейностите по финансираните проекти трябва да се реализират на територията на община Габрово в периода от 20 септември 2020 г. до 30 ноември 2020 г.

Всяко проектно предложение, получило средна стойност при оценката под 70 точки, няма да бъде предмет на класиране.

Одобряването за финансиране на проект по Програмата не освобождава кандидатстващите организации и лица от необходимостта да получат разрешение за използване на обекти и оборудване, публична или частна общинска собственост, по надлежния ред.

Всички условия за финансово подпомагане на одобрените проекти по Програма Младежки дейности, разходването и отчитането на предоставените финансови средства, както и взаимните права и задължения се уреждат с договор между кмета на община Габрово и организацията – изпълнител.

**III. ДОПУСТИМИ КАНДИДАТИ**

По настоящата процедура могат да кандидатстват:

1. Младежки организации, регистрирани при условията на Закона за юридическите лица с нестопанска цел, както и юридически лица с нестопанска цел, с предмет на дейност в сферата на младежките дейности.

2. Юридически лица, създадени по Закона за предучилищното и училищното образование, Закона за висшето образование и Закона за народните читалища.

Всеки кандидат може да представи само едно проектно предложение.

**IV. ПОДАВАНЕ НА ПРОЕКТНИТЕ ПРЕДЛОЖЕНИЯ**

1. Проектните предложения се подават в запечатан плик, съдържащ 1 (един) оригинал на хартиен носител, комплектуван с всички изискващи се документи, 2 (две) копия на хартиен носител и 1 (едно) копие на електронен носител, съдържащ всички представени документи.

2. Формулярът за кандидатстване се представя във формат Microsoft Word, а бюджетът - във формат Microsoft Excel.

Не се приемат документи и формуляри, попълнени на ръка**.**

3. Проектните предложения се подават в непрозрачен запечатан плик, върху който се посочва адрес за кореспонденция, телефон и e-mail, както следва:

**Дo**

**Община Габрово**

**пл. “Възраждане” №3**

**гр. Габрово 5300**

**ПРОЕКТНО ПРЕДЛОЖЕНИЕ**

…………………………………………………………………………………………………

(*наименование на проекта*)

**ОТНОСНО: УЧАСТИЕ В ПРОЦЕДУРА ЗА ФИНАНСИРАНЕ НА ПРОЕКТИ ПО ПРОГРАМА МЛАДЕЖКИ ДЕЙНОСТИ ЗА 2020 ГОДИНА**

....................................................................................................................................................

(*наименование на организацията*)

....................................................................................................................................................

(*адрес за кореспонденция*)

....................................................................................................................................................

(*телефон и e-mail*)

4. Проектните предложения се подават в Центъра за информация и услуги на гражданите в Община Габрово **до 16.30 часа на 03.09.2020 г. включително.**

**ДОПЪЛНИТЕЛНА ИНФОРМАЦИЯ**

В периода от 17 до 28 август 2020 г. Община Габрово ще организира информационна среща за потенциални кандидати с цел допълнителни пояснения по Първата конкурсна сесия на Програма Младежки дейности.

Всяко едно лице може да поиска в срок до 24.08.2020 г. писмено от Община Габрово, вкл. на email: obrazovanie@gabrovo.bg, разяснения по Програма Младежки дейности и документите за кандидатстване. Разясненията се дават в срок до 5 – работни дни от постъпване на искането.

Необходимите документи за конкурсната сесия, както и постъпилите писмено въпроси и отговори, се публикувани на сайта на Община Габрово, в раздел „Младежки дейности“/ Програми и проекти.